1992–93. – 1062 ár frá stofnun Alþingis.

116. löggjafarþing. – 364. mál.

1102. Nefndarálit

um frv. til l. um breyt. á l. nr. 22 27. mars 1991, um samvinnufélög.

Frá efnahags- og viðskiptanefnd.

Nefndin hefur fjallað um málið og fékk hún á sinn fund frá viðskiptaráðuneyti Björn Friðfinnsson ráðuneytisstjóra, Finn Sveinbjörnsson skrifstofustjóra og Pál Ásgrímsson lögfræðing. Þá kom á fund nefndarinnar Eiríkur Tómasson hrl. Umsagnir bárust frá Verslunarráði Íslands, Kaupfélagi Árnesinga, Kaupfélagi Skagfirðinga, Lánastofnun sparisjóðanna, Kaupfélagi Héraðsbúa, Tryggingasjóði innlánsdeilda, Seðlabanka Íslands, Kaupfélagi Borgfirðinga, Kaupfélagi Eyfirðinga og Kaupfélagi Vestur-Húnvetninga.

Nefndin mælir með samþykkt frumvarpsins með tveimur breytingum:

Annars vegar verði innlánsdeild heimilt að taka við innlögnum bæði frá félagsmönnum og viðskiptaaðilum samvinnufélagsins.

Hins vegar verði hlutfall eigin fjár félagsins af heildareignum ekki lægra en 18% í stað 20%.

Nefndin mælir með samþykkt frumvarpsins með þessum breytingum sem tillaga er flutt um á sérstöku þingskjali.

Alþingi, 4. maí 1993.

Vilhjálmur Egilsson,	Rannveig Guðmundsdóttir.	Steingrímur J. Sigfússon.

form., frsm.

Jóhannes Geir Sigurgeirsson.	Halldór Ásgrímsson.	Kristín Ástgeirsdóttir.

Sólveig Pétursdóttir.	Einar K. Guðfinnsson.	Guðjón Guðmundsson.